CELEX: 22020D1022
Language: lv
Date: 2020-06-12 00:00:00
Title: Lēmums Nr. 1/2020, ko pieņēmusi Apvienotā komiteja, kas izveidota ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (2020. gada 12. jūnijs), ar ko groza Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas [2020/1022]

14.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 225/53
               
            
         LĒMUMS Nr. 1/2020, KO PIEŅĒMUSI APVIENOTĀ KOMITEJA, KAS IZVEIDOTA AR LĪGUMU PAR LIELBRITĀNIJAS UN ZIEMEĻĪRIJAS APVIENOTĀS KARALISTES IZSTĀŠANOS NO EIROPAS SAVIENĪBAS UN EIROPAS ATOMENERĢIJAS KOPIENAS
         (2020. gada 12. jūnijs),
         ar ko groza Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas [2020/1022]
         APVIENOTĀ KOMITEJA,
         ņemot vērā Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (1) (“Izstāšanās līgums”) un jo īpaši tā 164. panta 5. punkta d) apakšpunktu,
         tā kā:
         
                     (1)
                  
                  
                     Izstāšanās līguma 164. panta 5. punkta d) apakšpunktuā Apvienotā komiteja, kas izveidota saskaņā ar minētā līguma 164. panta 1. punktu (“Apvienotā komiteja”), ir pilnvarota pieņemt lēmumus, ar kuriem groza minēto līgumu, ja šādi grozījumi ir nepieciešami kļūdu labošanai, izlaidumu vai citu trūkumu novēršanai vai tādu situāciju risināšanai, kuras nebija paredzētas līguma parakstīšanas brīdī, taču šādi lēmumi nedrīkst grozīt minētā līguma būtiskos elementus. Saskaņā ar Izstāšanās līguma 166. panta 2. punktu Apvienotās komitejas pieņemtie lēmumi ir saistoši Savienībai un Apvienotajai Karalistei. Savienībai un Apvienotajai Karalistei ir jāīsteno šādi lēmumi, kuriem ir tādas pašas tiesiskās sekas kā Izstāšanās līgumam.
                  
               
                     (2)
                  
                  
                     Juridiskās noteiktības labad un lai atspoguļotu pielāgojumus, kas vajadzīgi tādēļ, ka Izstāšanās līgums stājās spēkā vēlāk, nekā sākotnēji paredzēts, būtu jāgroza Izstāšanās līguma 135., 137., 143., 144. un 150. pants.
                  
               
                     (3)
                  
                  
                     Izstāšanās līguma 145. pantā nav ietverti noteikumi, kas reglamentē dotācijas no Ogļu un tērauda pētniecības fonda, kuras pirms pārejas perioda beigām piešķirtas saņēmējiem, kas veic uzņēmējdarbību Apvienotajā Karalistē. Tāpēc būtu jāgroza Izstāšanās līguma 145. pants, lai novērstu minēto trūkumu un lai nodrošinātu juridisko noteiktību attiecībā uz procesā esošajām dotācijām.
                  
               
                     (4)
                  
                  
                     Izstāšanās līguma I pielikuma I daļa būtu jāgroza, tai pievienojot divus Administratīvās komisijas sociālās nodrošināšanas sistēmu koordinācijai lēmumus, kuri netika uzskaitīti Izstāšanās līguma I pielikuma I daļā,
                  
               IR PIEŅĒMUSI ŠO LĒMUMU.
         
            1. pants
            Izstāšanās līgumu groza šādi:
            
                        1)
                     
                     
                        līguma 135. panta virsrakstā vārdus “2019. un 2020. gada budžeta” aizstāj ar vārdiem “2020. gada budžeta” un 1. punktā vārdus “2019. un 2020. gadā” aizstāj ar vārdiem “2020. gadā”, un vārdu “budžetā” aizstāj ar vārdu “budžetā”;
                     
                  
                        2)
                     
                     
                        līguma 137. panta virsrakstā un 1. punkta pirmajā daļā svītro vārdus “2019. un”;
                     
                  
                        3)
                     
                     
                        līguma 143. panta 1. punktu groza šādi:
                        
                                    a)
                                 
                                 
                                    otrajā daļā vārdus “2019. gada 31. jūlijā” aizstāj ar vārdiem “2020. gada 31. jūlijā”;
                                 
                              
                                    b)
                                 
                                 
                                    trešo daļu aizstāj ar šādu:
                                    “Savienības konsolidētajos 2020. gada pārskatos maksājumus, kas veikti no šā punkta otrās daļas b) apakšpunktā minētajiem uzkrājumiem no šā līguma spēkā stāšanās dienas līdz 2020. gada 31. decembrim, norāda attiecībā uz tādām pašām finanšu operācijām, kas minētas šajā punktā, bet par kurām lēmums pieņemts šā līguma spēkā stāšanās dienā vai pēc minētās dienas.”;
                                 
                              
                  
                        4)
                     
                     
                        līguma 144. panta 1. punkta otrajā daļā vārdus “2019. gada 31. jūlijā” aizstāj ar vārdiem “2020. gada 31. jūlijā”;
                     
                  
                        5)
                     
                     
                        līguma 145. pantam pievieno šādu rindkopu:
                        “Attiecībā uz projektiem, kurus atbalsta no Ogļu un tērauda pētniecības fonda, kas izveidots ar Līguma par Eiropas Savienību un Līguma par Eiropas Savienības darbību 37. protokolu, saskaņā ar dotāciju nolīgumiem, kuri parakstīti pirms pārejas perioda beigām, Apvienotajai Karalistei un tās teritorijā pēc pārejas perioda beigām līdz projektu slēgšanai turpina piemērot piemērojamās Savienības tiesības. Piemērojamās Savienības tiesības ietver jo īpaši šādus noteikumus un minēto noteikumu jebkurus grozījumus neatkarīgi no grozījumu pieņemšanas, spēkā stāšanās vai piemērošanas dienas:
                        
                                    a)
                                 
                                 
                                    Padomes Lēmumi 2003/76/EK, 2003/77/EK un 2008/376/EK;
                                 
                              
                                    b)
                                 
                                 
                                    Izstāšanās līguma 138. panta 2. punkta a), c), d) un e) apakšpunktā minētie akti.”;
                                 
                              
                  
                        6)
                     
                     
                        līguma 150. pantu groza šādi:
                        
                                    a)
                                 
                                 
                                    4. punktu groza šādi:
                                    
                                                i)
                                             
                                             
                                                ceturtajā teikumā vārdus “15. decembrim” aizstāj ar vārdiem “15. oktobrim” un gadskaitli “2019” aizstāj ar gadskaitli “2020”;
                                             
                                          
                                                ii)
                                             
                                             
                                                piektajā teikumā vārdus “2030. gada 15. decembrim” aizstāj ar vārdiem “2031. gada 15. oktobrim”;
                                             
                                          
                              
                                    b)
                                 
                                 
                                    8. punktu groza šādi:
                                    
                                                i)
                                             
                                             
                                                pirmajā daļā gadskaitli “2019” aizstāj ar gadskaitli “2020”;
                                             
                                          
                                                ii)
                                             
                                             
                                                otrās daļas pirmajā teikumā gadskaitli “2020” aizstāj ar gadskaitli “2021”.
                                             
                                          
                              
                  
                        7)
                     
                     
                        Izstāšanās līguma I pielikuma I daļai pievieno šādus tiesību aktus:
                        
                                    —
                                 
                                 
                                    sadaļā “Elektroniskā datu apmaiņa (E sērija)”: Administratīvās komisijas sociālās nodrošināšanas sistēmu koordinācijai Lēmums Nr. E7 par praktiskiem sadarbības un datu apmaiņas pasākumiem, kas veicami, kamēr dalībvalstīs nav pilnībā ieviesta sociālā nodrošinājuma informācijas elektroniskā apmaiņa (EESSI);
                                 
                              
                                    —
                                 
                                 
                                    sadaļā “Ģimenes pabalsti (F sērija)”: Administratīvās komisijas sociālās nodrošināšanas sistēmu koordinācijai Lēmums Nr. F3 par to, kā interpretēt Regulas (EK) Nr. 883/2004 68. pantu, kas attiecas uz starpības piemaksas aprēķināšanas metodi.
                                 
                              
                  
         
            2. pants
            Šis lēmums stājas spēkā nākamajā dienā pēc tā pieņemšanas.
         
         
            Briselē, 2020. gada 12. jūnijā
            
               
                  Apvienotās komitejas vārdā –
               
               
                  līdzpriekšsēdētāji
               
               Maroš ŠEFČOVIČ
            
            
               Michael GOVE
            
         
         
            (1)  OV L 29, 31.1.2020., 7. lpp.